อย่าผลีผลามคุมDW
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 5 ต.ค. 2553
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 5 ต.ค. 2553 
โดย...นายกระทิง &amp; หญิงฟลอร์
 




หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 5 ต.ค. 2553 
...ตลาดหุ้นแม้จะผ่าน 980 จุดไปไกลถึง 986 จุด แต่ยังยืนไม่อยู่ เจอแรงถล่มขายออกมาอย่างหนักตอนบ่าย พลิกภาพตลาดจากมองหรูกลับหัวปักปิด 964.22 จุด ทรุด 14.36 จุด มูลค่าการซื้อขาย 48,926 ล้านบาท
...ต่างชาติยังซื้อหนัก 3,568 ล้านบาท สวนนักลงทุนในประเทศหนีกันจ้าละหวั่น ตื่นตกใจข่าวแบงก์ชาติจะออกมาตรการมาแก้เงินบาทแข็งปั๋ง 
...หุ้นปตท. (PTT) ยืน 300 บาทไม่ได้ ทำนักลงทุนใจแป้ว กลัวตลาดถึงเวลาปรับฐานเสียแล้ว ขนาด ปตท.ว่าเด่นๆ ราคายังไม่ไปไหน ขึ้นได้ไม่เท่าไรโดนขายทำกำไรตลอดทาง 
...กลุ่มแบงก์รอแจ้งงบไตรมาส 3 วันที่ 20-21 ต.ค.นี้ แม้คาดการณ์ว่าจะออกมาดี แต่ราคาหุ้นหลายตัววิ่งไปไกลแล้ว แถม “กรณ์ จาติกวณิช” รมว.คลัง ออกมาถล่มรายวัน บี้ธนาคารให้ลดค่าธรรมเนียมไม่หยุดหย่อน
...DW (ใบสำคัญแสดงสิทธิอนุพันธ์อ้างอิงหุ้นสามัญ) ถูกจับขัง 9 ตัว ราคาทรุดตามระเบียบ หลายๆ ตัวดิ่งเวอร์ อย่าง IVL01PA จากแถว 2 บาทกว่าๆ รูดแรงไปแตะ 0.07 บาท แค่ 4,000 หน่วย ก่อนกระชากขึ้นมาใหม่ น่าจะเกิดจากการเคาะซื้อขายผิดมากกว่า ไม่ใช่แรงทิ้งเพราะตกใจ
...DW ร้อนแรงเก็งกำไรสนั่นเมือง ถึงขั้น “จรัมพร โชติกเสถียร” เอ็มดี ตลาดหลักทรัพย์ ทนดูไม่ได้ เล็งออกเกณฑ์คุมการซื้อขาย หลายๆ เสียงเตือนอย่าผลีผลาม ต้องเข้าใจสินค้าใหม่ย่อมต้องใช้เวลาในการปรับตัว ทางที่ดีตลาดหลักทรัพย์ควรจัดสัมมนาให้ความรู้ความเข้าใจแก่นักลงทุนบ้าง อย่าปล่อยหน้าที่นี้เป็นของเอกชนทั้งหมด 
...ก.ล.ต.ฝากเตือนผู้ถือหุ้น STEEL (สตีล อินเตอร์เทค) ศึกษาข้อมูลก่อนใช้สิทธิหนุนให้บริษัทซื้อหุ้น SPC หลังที่ปรึกษาการเงินอิสระฟันธงราคาไม่เหมาะสม